শুধু কি কলের মিস্ত্রি বা ড্রাইভারেই সীমাবদ্ধ এই পরিষেবা? শুরুতে হয়তো তাই ছিল। এখন কিন্তু Beauty and Wellness-এর অন ডিমান্ড দুনিয়াও উর্ধ্বমুখী। ভারতে যে ব্যবসার সম্ভাব্য বাজার প্রায় ৪৮০ কোটি মার্কিন ডলার। যে বাজার এতটা চওড়া সেখানে উৎসাহ বাড়াটাই স্বাভাবিক। ইতিমধ্যেই সাড়া ফেলে দিয়েছে VanityCube, Bulbul কিংবা BigStylist-এর মতো সংস্থা। সেই তালিকাতেই সংযোজন বেঙ্গালুরুতে গড়া ওঠা স্টার্টআপ Vyomo. দুই ক্লাশমেটের ব্রেনচাইল্ড। London Business School-এ পড়ার সময়েই এমন একটি বিষয়ের কথা ভাবেন অভিনব খারে এবং পুণম মারওয়া। সেই ভাবনাকে বাস্তব রূপ দিতেই স্যালোন এবং রূপচর্চার বিভিন্ন পসরা নিয়ে এসে গিয়েছে সংস্থাটি। ২০১৫ সালের মে মাসে প্রথমবাবের জন্য পরিষেবা সংক্রান্ত মোবাইল অ্যাপটি বাজারে ছেড়েছিল Vyomo. প্রথম ৪৫ দিনের মধ্যে যা ডাউনলোড করেন প্রায় ৫৩ হাজার কাস্টমার।